“ทองคำ” เปิดร่วง 50 บาท รูปพรรณขาย 31,000 บ.
ราคาทองคำในประเทศเช้าวันนี้ปรับตัวลงเล็กน้อย เปิดตลาดราคาลดลง 50 บาท หลังราคาทองคำในตลาดโลกเริ่มมีแรงเทขาย หลังการเจรจาสันติภาพระหว่างรัสเซียและยูเครนมีสัญญาณดีขึ้น
ราคาทองคำในประเทศเช้าวันนี้ปรับตัวลงเล็กน้อย เปิดตลาดราคาลดลง 50 บาท หลังราคาทองคำในตลาดโลกเริ่มมีแรงเทขาย หลังการเจรจาสันติภาพระหว่างรัสเซียและยูเครนมีสัญญาณดีขึ้น
30 มี.ค. 2565

ผู้สื่อข่าวรายงานว่า ราคาทองคำไทยวันนี้ (30 มี.ค.65) เปิดตลาดการซื้อขายปรับราคาลง 50 บาท จากราคาปิดตลาดเมื่อวานนี้ (29 มี.ค.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:26 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,400 บาท ขายออกบาททองคำละ 30,500 บาทขณะที่ทองรูปพรรณ 96.5% รับซื้อเข้าบาททองคำละ 29,850 บาท ขายออกบาททองคำละ 31,000 บาท
ด้านราคาทองคำ Spot เช้านี้เคลื่อนไหวอยู่ที่บริเวณ 1,924 ดอลลาร์ ในขณะที่ราคาทองคำโคเม็กซ์สหรัฐฯ ปิดตลาดเมื่อคืนที่ผ่านมาปรับร่วงลง 26.7 ดอลลาร์ อยู่ที่ 1,918 ดอลลาร์/ออนซ์ แตะระดับต่ำสุดในรอบเกือบ 2 สัปดาห์ และเป็นการปรับตัวลงติดต่อกันเป็นวันที่ 3 เนื่องมาจากได้รับแรงกดดันจากการเทขายทองคำของนักลงทุนในฐานะสินทรัพย์ปลอดภัย หลังมีรายงานความคืบหน้าในการเจรจาสันติภาพระหว่างรัสเซียและยูเครนที่มีสัญญาณที่ดีขึ้น